Ընտրություններից ընտրություն զգացել ենք, որ մեր ընթերցողների մի մասը մեզնից դժգոհ է: Որովհետեւ ընտրությունն այնպիսի բան է, որ չես կարող դրանից անմասն մնալ, եւ մեր աշխատակիցները, լրագրողներն իրենք էլ, որպես քաղաքացիներ, հանդես են գալիս սեփական դիրքորոշմամբ, ինչն էլ առաջացնում է որոշ զիգզագներ: Այս առումով, հատկապես վերջին էքստրեմալ քաղաքական հակադրությունների պայմաններում, մենք որդեգրեցինք այն ուղղությունը, որը, եթե կարելի է ասել, կենտրոնամետ է: Սա մեզ համար շատ բնական է, ու թեեւ դրանից ընթերցողների, հասարակության մի մասը դժգոհ մնաց, սակայն մենք կարծում ենք, որ ճիշտ ենք: